**Gazdasági összefoglaló, közbeszerzési összesítő (2018.03.19.-2018.03.25.)**

**A Szatmár megyei munkáltatók és szakmai egyesületek együttműködési szerződést írtak alá a Prefektúra, a Szatmár Megyei Tanács és a Szatmárnémeti Polgármesteri Hivatal képviselőivel. Az aláírt együttműködési szerződés biztosítja, hogy a helyi közigazgatási egységek képviselői párbeszédet és megbeszéléseket folytassanak a szatmári vállalkozókkal a megye gazdasági életének fellendítése érdekében.** A szerződést a Romániai Munkáltatók Országos Szövetsége (UNPR), **a Magyar Nemzeti Kereskedőház szatmárnémeti regionális irodája**, a Szatmár Megyei Kereskedelmi és Iparkamara, a Romániai Munkáltatók Szövetségének (UGIR-1903) Szatmár megyei kirendeltsége, a Romániai Ügyvédi Kamarák Egyesület Szatmár megyei kirendeltsége, a Kisiparosok Kamarája Egyesülete, az Északnyugati Német-Román Gazdasági Egyesülete és az Orvosi Kamara Szatmár megyei kirendeltsége írta alá. Szatmár megye a hatodik a sorban ahol az UNPR hasonló találkozót szervez, eddig Bihar, Kolozs, Gorj, Temes és Brassó megyékben került sor a vállalkozói szféra közigazgatással ily módon való összekapcsolására.

<http://www.frissujsag.ro/partnersegi-egyuttmukodest-kotottek-a-szatmari-vallalkozok/>

**Nők a vállalkozásban címmel szerveztek *Kreatív Kolozsvár* estet a K+ Közösségi Térben.** Az eseményen Bedő Beatrix, a budapesti Impact Hub alapítója, pénzügyi vezetője és startup mentora, illetve Réti Virág, a Cabsolutely taxiküldő technológiákra szakosodott szoftver társfejlesztője vettek részt. A bemutatkozók során kiderült az Impact Hub inspirációt, kollaborációt, együttműködési lehetőségeket kínál tagjai számára: holokrácia-rendszerben működnek, azaz nincs hierarchia, csak felosztott feladatok. Bedő Beatrix arról is beszélt, hogy kiemelten fókuszálnak arra, hogy a nők érvényesülhessenek - míg a közösségi irodában korábban 10 személyből csupán 3 volt nő, mára 40 nő dolgozik itt és szeretnének többet bevonni. A jelenlévőket arra biztatta, ha Budapesten járnak, nyugodtan keressék fel, ismerjék meg a közösséget. Kipróbálhatják az úgynevezett próbanapot is reggel 9 és délután 6 óra között, amikor bérmentesen eltölthetnek egy napot a hub-ban.

<http://www.maszol.ro/index.php/gazdasag/93882-az-a-legnagyobb-siker-ha-a-bukasbol-fel-tudsz-allni-vallalkozo-n-k-adtak-el-kolozsvaron>

**A NEPI Rockcastle dél-afrikai ingatlanfejlesztő két új bevásárlóközpont megnyitását tervezi 2019 végéig Erdélyben.** Az elsőt még az idei év végéig Szatmárnémetiben szeretnék átadni, míg a másodikat 2019-ben Marosvásárhelyen. A szatmárnémeti beruházás kb. 40 millió euróba kerül, és néhány hete már megkezdték a kivitelezését. A több mint 29.000 négyzetméter bérelhető területű komplexumban többek között helyet kap egy multiplex mozi, több kávézó és étterem, valamint 90 márkabolt. A bevásárlóközpont helyszínéül szolgáló ingatlant, amelyen valamikor a Samex bútorgyár állt, a NEPI még 2015-ben vásárolta meg.

<http://www.zf.ro/companii/nepi-rockcastle-spune-ca-deschide-doua-malluri-noi-pana-la-sfarsitul-lui-2019-la-satu-mare-si-targu-mures-17076254>

**A Főkonzulátus Külgazdasági Irodáját érintő fontosabb gazdasági események:**

**2018. március 22-én Telegdi Andrea KGA részt vett az aradi Confort Construct&Instal kiállításon és vásáron, amely a régió legnagyobb építőipari rendezvénye.** Az idén költségvetési megfontolások miatt nem került sor egységes magyar stand felállítására, ami a magyarországi cégek részvételi számában is megmutatkozott. Kiállítóként végül az Antal és Antal Kft., a Hungaro Granit, az Innovia 2004 Bt., a Sanol Hungary Kft., valamint az MKIK Magyar-Román Tagozata és a Magyar Nemzeti Kereskedőház aradi irodája vett részt. A kiállításra a piac feltérképezése céljából ellátogatott a Rubin Informatikai Zrt. és a Műszer Automatika Kft. képviselője is, akikkel a KGA üzleti megbeszélést folytatott. Mindkét céggel abban állapodtunk meg, hogy Kolozsváron találkozókat szervezünk nekik az ágazatnak megfelelő, potenciális partnerekkel.

<http://www.ccia-arad.ro/2018/03/22/targul-international-confort-construct-instal-si-a-deschis-portile-la-expo-arad/>

**Szintén 2018. március 22-én került sor a *Constanta Port Container Day* konferenciára Kolozsváron.** A rendezvényt immár második alkalommal a konstancai Tengeri Kikötőket Adminisztráló Állami Vállalat (CN APM SA) és az Intermodal&Logistics elnevezésű szaksajtó szerkesztősége szervezte. A rendezvényt Nicolae Dan Tivilichi, az állami vállalat vezérigazgatója nyitotta meg, aki beszédében a konstancai kikötő fontosságáról beszélt, kihangsúlyozva, hogy mindent megtesznek annak érdekében, hogy a jelenleg az ország nyugati részéből induló áruk nagy része ne németországi és szlovéniai kikötőkből induljon távoli célállomások felé, hanem Konstancáról. A felszólalók között jelen volt Ionel Minea, a Szállításügyi Minisztérium államtitkára, Aurel Chereches, Kolozs megyei kormánymegbízott és Vákár István, a Kolozs Megyei Tanács alelnöke. Mindhárman egyetértettetek abban, hogy a konstancai kikötő egy kedvező lehetőség az ország nyugati részében levő vállalatoknak, azonban elismerték, hogy mindez az ország közúti- és vasúti hálózatának korszerűsítéséhez, illetve a közúti szállítás legnagyobb akadályának számító autópályák építése nélkül nem lehetséges. A vállalatnak Budapesten is van kirendeltsége (www.portofconstantza.hu) és jó kapcsolatot ápol a MAHART Magyar Hajózási Zrt.-vel, tekintettel arra, hogy a Budapest-Konstanca útvonalon az ömlesztett (bulk) termékek és túlméretes rakományok szállítása a Dunán történik. A két ország közötti konténeres szállítás főként közúton illetve vasúton valósul meg. A konferencián a Főkonzulátust Simon Szabolcs KGA asszisztens képviselte.

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |  |  |
| --- | --- | --- | --- | --- | --- | --- |
| **Ágazat** | | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **ÉPÍTKEZÉSEK** | **építkezések és javítások közbeszerzése** | **Építkezési munkák elvégzése a nagyváradi Cornitelului utcában** (Bihar megye) | | 2018.04.18. | 87.604,17 | **MUNICIPIUL ORADEA**, Cím: P-ta Unirii, nr.1, Oradea, Cod postal: 410100, Romania, Tel. +40 259437000, Email: julieta.nicoara@oradea.ro, Fax: +40 259409406, www.oradea.ro, Kapcsolattartó személy: Julieta Nicoara |
|  | **építkezések és javítások közbeszerzése** | **Faanyag lerakat kivitelezése** (Bihar megye) | | 2018.04.19. | 177.316,61 | **REGIA NATIONALA A PADURILOR - ROMSILVA RA**, Cím: str. Petricani, nr. 9A, sector 2, Bucuresti, Cod postal: 70164, Romania, Tel. +40 213171005, Email: daniel.robu@rnp.rosilva.ro, Fax: +40 213169745, www.rosilva.ro, Kapcsolattartó személy: Dragos Ciprian Pahontu |
|  | **építkezések és javítások közbeszerzése** | **A nagyváradi Ferdinánd Tér felújítása és korszerűsítése** (Bihar megye) | | 2018.04.27. | 4.170.329,72 | **MUNICIPIUL ORADEA**, Cím: P-ta Unirii, nr.1, Oradea, Cod postal: 410100, Romania, Tel. +40 259437000, Email: mihaela.nastea@oradea.ro, Fax: +40 259409406, www.oradea.ro, Kapcsolattartó személy: Mihaela Nastea |
|  | **építkezések és javítások közbeszerzése** | **A DJ108K megyei út 12,893 Km-es szakaszának a felújítása (tervezés + kivitelezés)** (Bihar megye) | | 2018.05.14. | 5.895.829,89 | **JUDETUL BIHOR**, Cím: str. Parcul Traian nr.5, Oradea, Cod postal: 410033, Romania, MARIA CRISTINA JOCA, Tel. +40 259441317, Email: achizitii@cjbihor.ro, Fax: +40 259441317, www.cjbihor.ro, Kapcsolattartó személyek: Cheseli Filip, Ana-Laura Cociuba |
|  | **építkezési szolgáltatások közbeszerzése** | **Megvalósíthatósági tanulmány, városterv és engedélyeztetési dokumentáció összeállítása az erdőfeleki TRANSREGIO úthoz** (Kolozs megye) | | 2018.04.20. | 3.940.266,07 | **Municipiul Cluj-Napoca**, Cím: str. Motilor, nr. 3, Cluj-Napoca, Cod postal: 400001, Romania, Tel. +40 264596030, Email: achizitiipublice@primariaclujnapoca.ro, Fax: +40 264431575, www.primariaclujnapoca.ro, Kapcsolattartó személyek: Virgil Porutiu, Lucia Lupea |
| **ÉPÍTŐANYAGOK** | **építőanyagok közbeszerzése** | **Bitumen beszerzése** (Szilágy megye) | | 2018.04.25. | 686.280,95 | **CITADIN ZALAU SRL**, Cím: STR. FABRICII, NR. 28, Zalau, Cod postal: 450081, Romania, Tel. +40 260612837, Email: lavinia984@yahoo.com, Fax: +40 260611543, www.citadinzalau.ro, Kapcsolattartó személy: Lavinia Ildiko Boszormenyi |
|  | **építőanyagok közbeszerzése** | **Bitumen beszerzése** (Kolozs megye) | | 2018.05.11. | 394.036,91 | **DOMENIUL PUBLIC TURDA SA**, Cím: CALEA VICTORIEI, NR.3, Turda, Cod postal: 401006, Romania, Tel. +40 264317085, Email: radpturda2004@yahoo.com, Fax: +40 264317085, Kapcsolattartó személy: Ioan Chis |
| **IT&C** | **informatikai eszközök és szoftverek közbeszerzése** | **Hordozható számítógépek beszerzése** (Kolozs megye) | | 2018.04.26. | 147.378,56 | **Universitatea de Medicina si Farmacie "Iuliu Hatieganu" Cluj-Napoca**, Cím:  str. Victor Babes, nr. 8, Cluj-Napoca, Cod postal: 400012, Romania, Tel. +40 264597256, Email: mariana.nistor@umfcluj.ro, www.umfcluj.ro, Kapcsolattartó személy: Mariana Nistor |
| **TEXTILANYAGOK** | **textil és bőrtermékek, lábbelik** | **Női és férfi ruházat a 2018-ban végzős határőrök számára** (Bihar megye) | | 2018.04.20. | 205.024,41 | **Scoala de Pregatire a Agentilor Politiei de Frontiera "Avram Iancu" Oradea**, Cím: Calea Aradului nr. 2, Oradea, Cod postal: 410223, Romania, Tel. +40 259419520, Email: achizitii.avramiancu@gmail.com, Fax: +40 259419520, www.avramiancu.ro, |
| **VILLAMOSSÁG** | **villamos munkák és berendezések közbeszerzése** | **Feszültségszint szabályozás és 20Kv-os felsővezetékek korszerűsítése** (Kolozs megye) | | 2018.04.19. | 1.053.028,32 | **Societatea De Distributie a Energiei Electrice Transilvania Nord SA**, Cím: Ilie Macelaru nr. 28A, Cluj-Napoca, Cod postal: 400380, Romania, Tel. +40 264205435, Email: mihaiela.oltean@tnd.electrica.ro, Fax: +40 264205425, ww.electrica.ro, Kapcsolattartó személy: Ioana Mihaiela Oltean |
|  | **villamos munkák és berendezések közbeszerzése** | **Áramelosztó rendszerek automatizálása** (Szatmár megye) | | 2018.04.25. | 562.341,57 | **Societatea De Distributie a Energiei Electrice Transilvania Nord SA**, Cím: str. Ilie Macelaru nr. 28A, Cluj-Napoca, Cod postal: 400380, Romania, Tel. +40 264205435, Email: mihaiela.oltean@tnd.electrica.ro, Fax: +40 264205425, www.electrica.ro, Kapcsolattartó személy: Ioana Mihaiela Oltean |
|  | **villamos munkák és berendezések közbeszerzése** | **A tasnádi 0,4 Kv-os rendszer felújítása és kibővítése** (Szatmár megye) | | 2018.04.25. | 199.499,98 | **Societatea De Distributie a Energiei Electrice Transilvania Nord SA**, Cím: str. Ilie Macelaru nr. 28A, Cluj-Napoca, Cod postal: 400380, Romania, Tel. +40 264205435, Email: mihaiela.oltean@tnd.electrica.ro, Fax: +40 264205425, www.electrica.ro, Kapcsolattartó személy: Ioana Mihaiela Oltean |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | | |